Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 164/12/8807	Michalovce, 6.11.2013
EEČ : 2-66-436-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.5.2012, spisová značka 1 Pv 164/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
aj napriek tomu, že bola v blokovom konaní postihnutá za priestupok proti majetku podľa § 50 ods. 1 Zák. č. 372/90 Zb. o priestupkoch v platnom znení, a to blokom na pokutu nezaplatenú na mieste Mestskou políciou v Michalovciach, ev. č. AB 067503 zo d¨ľa 14. 09. 2011, za čo jej bola uložená bloková pokuta vo výške 30,- €,
opätovne d¨ľa 10. 01. 2012 v čase o 13.00 h v Michalovciach na ul. Močarianskej po tom, čo preskočila oplotenie neobývaného rodinného domu č. 154, odkiaľ z dvora odcudzila dva voľne položené železné profily v tvare písmena U o šírke 10 cm, z toho jeden kus o dĺžke 250 cm a jeden kus o dĺžke 100 cm, čím takto pre poškodeného XXXXX spôsobila škodu vo výške 36,36 €,  

Uznesením prokurátora Okresnej prokuratúry XXXXX zo dňa 30.5.2012, spisová značka 1 Pv 164/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	
	Vyššie uvedeným uznesením prokurátorky Okresnej prokuratúry  XXXXX bolo podľa § 216 ods. 1 písm. a, c) Tr. poriadku podmienečne zastavené trestné stíhanie proti obvinenej XXXXX pre prečin krádeže podľa § 212 ods. 2 písm. f) Tr. zákona, na skutkovom základe, že aj napriek tomu, že bola v blokovom konaní postihnutá za priestupok proti majetku podľa § 50 ods. 1 Zák. č. 372/90 Zb. o priestupkoch v platnom znení, a to blokom na pokutu nezaplatenú na mieste Mestskou políciou v Michalovciach, ev. č. AB 067503 zo d¨ľa 14. 09. 2011, za čo jej bola uložená bloková pokuta vo výške 30,- €,
opätovne d¨ľa 10. 01. 2012 v čase o 13.00 h v Michalovciach na ul. Močarianskej po tom, čo preskočila oplotenie neobývaného rodinného domu č. 154, odkiaľ z dvora odcudzila dva voľne položené železné profily v tvare písmena U o šírke 10 cm, z toho jeden kus o dĺžke 250 cm a jeden kus o dĺžke 100 cm, čím takto pre poškodeného XXXXX spôsobila škodu vo výške 36,36 €,  

	Obvinenej bola stanovená skúšobná doba v trvaní 12 mesiacov.
 
	Uznesenie o podmienečnom zastavení trestného stíhania nadobudlo právoplatnosť dňa 04. 07. 2012.

	Po uplynutí skúšobnej doby boli vyžiadané správy z príslušných úradov, ako aj odpis z registra trestov. 

	Zo správ z Obvodného úradu XXXXX, odboru všeobecnej vnútornej správy, lustráciou na tunajšej prokuratúre, ako aj z odpisu registra trestov bolo zistené, že obvinená počas skúšobnej doby riadne vyhovela podmienkam stanoveným v ustanovení § 217 ods. 1 Tr. poriadku. Bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX